BANPU ไหลไม่หยุด! ร่วงแรง 8% กังวลผลพิพากษาชี้ชะตาคดีหงสา
BANPU ไหลไม่หยุด! ร่วงแรง 8% กังวลผลพิพากษาชี้ชะตาคดีหงสา โดยล่าสุด ณ เวลา 11.17 น. ราคาอยู่ที่ 20.90 บาท ลดลง 1.70 บาท หรือ 7.52% สูงสุดที่ระดับ 22.40 บาท ต่ำสุดที่ระดับ 20.60 บาท ด้วยมูลค่าการซื้อขาย 6 พันล้านบาท
19 ม.ค. 2561

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ณ เวลา 11.17 น. ราคาอยู่ที่ 20.90 บาท ลดลง 1.70 บาท หรือ 7.52% สูงสุดที่ระดับ 22.40 บาท ต่ำสุดที่ระดับ 20.60 บาท ด้วยมูลค่าการซื้อขาย 6 พันล้านบาท

โดยราคาหุ้นยังคงปรับตัวลดลงอยู่ในแดนลบต่อเนื่องตั้งแต่เปิดตลาดภาคเช้า หลังจากมีการรายงานข่าวศาลฎีกานัดฟังคำพิพากษาชี้ชะตาคดีหงสาในวันที่ 6 มีนาคม 2561 ตามการรายงานข่าว : ชี้ชะตา BANPU-BPP! ศาลฎีกานัดฟังคำพิพากษาคดีหงสา 6 มี.ค.นี้
ขณะที่ วิเคราะห์ บริษัทหลักทรัพย์เคทีบี (ประเทศไทย) จำกัด ระบุว่า ถึงแม้แนวโน้มผลประกอบการของบริษัทจะออกมาดีตามราคาถ่านหินที่สูงขึ้น และจากบริษัทในเครือ แต่ผลตัดสินที่อาจออกมาได้ทั้งบวกและลบ ต่อ BANPU จะทำให้ราคาหุ้นมีความผันผวนสูง และยังมีความเสี่ยงจากผลตัดสิน 6 มีนาคม นี้